อีนิกมาแวริเอชันส์

Variations on an Original Theme for orchestra, Op. 36 "Enigma" หรือที่รู้จักกันในชื่อ อีนิกมาแวริเอชันส์ (Enigma Variations) เป็นผลงานประพันธ์โดยเอ็ดเวิร์ด เอลการ์ในช่วงปี ค.ศ. 1898-1899 ประกอบด้วยธีม และแวริเอชันอีก 14 ชิ้น ผลงานชิ้นนี้ได้รับความนิยม ทั้งจากท่วงทำนองที่ไพเราะ และจากความกระตือรือล้นที่จะถอดรหัสลับที่ผู้ประพันธ์ซุกซ่อนอำพรางไว้ ทั้งในชื่อแวริเอชันต่างๆ และท่วงทำนอง  โดยเอลการ์ได้อุทิศผลงานชิ้นนี้ให้กับบุคคลที่คุ้นเคยในชีวิตประจำวันของเขา
เอลการ์เริ่มแต่งบทประพันธ์ชิ้นนี้ระหว่างการเล่นเปียโนในบ่ายวันหนึ่ง แคโรไลน์ อลิซ เอลการ์ ภรรยาของเขาชื่นชอบดนตรีท่อนหนึ่งที่เขาเล่น จึงขอให้เล่นซ้ำอีกครั้ง เอลการ์จึงเริ่มแต่งแวริเอชันต่างๆ จากท่วงทำนองนั้น โดยตั้งชื่อแต่ละแวริเอชันตามชื่อเพื่อนสนิท และเหตุการณ์ในชีวิตประจำวัน  ได้ออกแสดงครั้งแรกเมื่อวันที่ 19 มิถุนายน ค.ศ. 1899 ที่หอประชุมเซนต์เจมส์ ลอนดอน ต่อมาเอลการ์ได้นำมาปรับปรุงใหม่ และเพิ่มการบรรเลงด้วยออร์แกน  
การแสดงรอบปฐมทัศน์ มีขึ้นที่ดึสเซลดอร์ฟ เยอรมนี เมื่อวันที่ 7 กุมภาพันธ์ ค.ศ. 1901  และได้รับความนิยมไปทั่วโลก ถูกนำไปบรรเลงที่เซนต์ปีเตอร์สเบิร์กในปี ค.ศ. 1904 โดยมีอะเล็กซานเดอร์ กลาซูนอฟ และนิโคไล ริมสกี-คอร์ซาคอฟ ร่วมรับชม  และที่นิวยอร์กในปี ค.ศ. 1910 อำนวยเพลงโดยกุสตาฟ มาห์เลอร์ 
ผลงานชิ้นนี้ประกอบด้วยธีม และ 14 แวริเอชัน เอลการ์ได้เขียนบันทึกขยายความชื่อของแต่ละแวริเอชันไว้ดังนี้- ธีม (Andante)- แวริเอชันที่ I (L'istesso tempo) "C.A.E." มาจากชื่อย่อของ Caroline Alice Elgar ภรรยาของเอลการ์- แวริเอชันที่ II (Allegro) "H.D.S.-P." มาจากชื่อย่อของ Hew David Steuart-Powell นักเปียโนดนตรีแชมเบอร์- แวริเอชันที่ III (Allegretto) "R.B.T." มาจากชื่อย่อของ Richard Baxter Townshend นักเขียน- แวริเอชันที่ IV (Allegro di molto) "W.M.B." มาจากชื่อย่อของ William Meath Baker- แวริเอชันที่ V (Moderato) "R.P.A." มาจากชื่อย่อของ Richard Penrose Arnold นักเปียโนสมัครเล่น และบุตรชายของกวีชื่อดัง- แวริเอชันที่ VI (Andantino) "Ysobel" หมายถึง Isabel Fitton นักวิโอลาลูกศิษย์ของเอลการ์- แวริเอชันที่ VII (Presto) "Troyte" มาจากชื่อของ Arthur Troyte Griffiths สถาปนิก เพื่อนของเอลการ์- แวริเอชันที่ VIII (Allegretto) "W.N." มาจากชื่อย่อของ Winifred Norbury เพื่อนสนิทของเอลการ์- แวริเอชันที่ IX (Adagio) "Nimrod" มาจากชื่อของ Augustus J. Jaeger ชื่อ "นิมร็อด" อ้างอิงถึงในพระคริสตธรรมคัมภีร์พันธสัญญาเดิมว่าเป็น "a mighty hunter before the Lord" โดย Jäger เป็นภาษาเยอร์มันแปลว่า "hunter"  แวริเอชันที่ 9 นี้เป็นผลงานที่ได้รับความนิยมที่สุด- แวริเอชันที่ X (Intermezzo: Allegretto) "Dorabella" มาจากชื่อของ Dora Penny เพื่อนสนิท- แวริเอชันที่ XI (Allegro di molto) "G.R.S." มาจากชื่อย่อของ George Robertson Sinclair นักออร์แกน กล่าวถึงเหตุการณ์วันหนึ่งที่เอลการ์เดินเล่นกับซินแคลร์ และสุนัขบูลด็อกของซินแคลร์กระโดดลงในแม่น้ำวาย- แวริเอชันที่ XII (Andante) "B.G.N." มาจากชื่อย่อของ Basil G. Nevinson นักเชลโลชื่อดัง- แวริเอชันที่ XIII (Romanza: Moderato) "* * *" แวริเอชันนี้เอลการ์ตั้งใจอุทิศให้กับเลดี้ Mary Lygon เพื่อนสนิทของเอลการ์และภรรยา โดยได้เขียนจดหมายขออนุญาตใช้ชื่อย่อแล้ว แต่เธอต้องติดตามน้องชายเดินทางไปรับตำแหน่งผู้ว่าการรัฐนิวเซาท์เวลส์อย่างกะทันหัน เอลการ์จึงระบุชื่อแวริเอชันว่า "* * *" แทน - แวริเอชันที่ XIV (Finale: Allegro Presto) "E.D.U." มาจากชื่อ Eduard ชื่อในภาษาเยอรมันของตัวเอลการ์เอง ซึ่งภรรยาของเขา เรียกย่อว่า Edu แวริเอชันนี้มีท่วงทำนองล้อกันไปกับแวริเอชันที่ 9 "Nimrod" และ 1 "C.A.E."

**อ้างอิง**

**แหล่งข้อมูลอื่น**
  Piano adaptation of Enigma Variations in MIDI file date=2005-11-11  (104KB) The theme and its 14 variations are located at ca. 00:00, 00:55, 02:05, 02:55, 04:20, 04:50, 06:25, 07:30, 08:28, 09:50, 12:22, 14:55, 15:53, 17:38, 19:13 in this 24-min track.- cname=Enigma Variations- Nimrod from the "Enigma Variations"- Julia Trevelyan Oman Archive  University of Bristol Theatre Collection, University of Bristol- John Pickard, " Variations on an Original Theme (‘Enigma’) (1898–9)" from BBC Radio 3-  Discovering Music Enigma Variations (.ram file)-  The Enigma I Will Not Explain on BBC Radio 4-  Leonard Slatkin introduced Elgar's Enigma Variations from BBC Proms 1995
หมวดหมู่:ผลงานของ เอ็ดเวิร์ด เอลการ์
หมวดหมู่:งานประพันธ์ดนตรีสำหรับวงออร์เคสตราและออร์แกน
หมวดหมู่:แวริเอชัน
หมวดหมู่:การเข้ารหัส